CELEX: 62014CB0417
Language: el
Date: 2014-09-09 00:00:00
Title: Υπόθεση C-417/14 RX: Απόφαση του Δικαστηρίου (τμήμα επανεξετάσεως) της 9ης Σεπτεμβρίου 2014 περί επανεξετάσεως της αποφάσεως του Γενικού Δικαστηρίου (αναιρετικό τμήμα) που εκδόθηκε στις 9 Σεπτεμβρίου 2014 στην υπόθεση T-401/11 P, Livio Missir Mamachi di Lusignano κατά Ευρωπαϊκής Επιτροπής

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/21
            
         
      Απόφαση του Δικαστηρίου (τμήμα επανεξετάσεως) της 9ης Σεπτεμβρίου 2014 περί επανεξετάσεως της αποφάσεως του Γενικού Δικαστηρίου (αναιρετικό τμήμα) που εκδόθηκε στις 9 Σεπτεμβρίου 2014 στην υπόθεση T-401/11 P, Livio Missir Mamachi di Lusignano κατά Ευρωπαϊκής Επιτροπής
      (Υπόθεση C-417/14 RX)
      (2014/C 395/26)
      Γλώσσα διαδικασίας: η ιταλική
      
         Διάδικοι στη διαδικασία ενώπιον του Γενικού Δικαστηρίου
      
      
         Αναιρεσείων: Livio Missir Mamachi di Lusignano (εκπρόσωποι: Fabrizio di Gianni, Renato Antonini, Gabriele Coppo και Aldo Scalini, δικηγόροι)
      
         Αντίδικος κατ’ αναίρεση: Ευρωπαϊκή Επιτροπή
      
         Ζητήματα προς επανεξέταση
      
      Η επανεξέταση αφορά το ζήτημα εάν η απόφαση του Γενικού Δικαστηρίου της Ευρωπαϊκής Ένωσης επί της υποθέσεως Missir Mamachi di Lusignano κατά Επιτροπής (T-401/11 P, EU:T:2014:625) θιγεί την ενότητα ή τη συνοχή του δικαίου της Ένωσης, καθόσον το Γενικό Δικαστήριο, ως αναιρετικό δικαιοδοτικό όργανο, έκρινε ότι είναι αρμόδιο να αποφανθεί, ως πρωτοβάθμιο δικαστήριο, επί αγωγής λόγω εξωσυμβατικής ευθύνης της Ένωσης:
      
                  —
               
               
                  στηριζομένης σε παράβαση εκ μέρους θεσμικού οργάνου της υποχρεώσεώς του να διασφαλίζει την προστασία των υπαλλήλων του,
               
            
                  —
               
               
                  ασκηθείσας από τρίτους υπό την ιδιότητα των ελκόντων δικαιώματα από αποθανόντα υπάλληλο και την ιδιότητα του μέλους της οικογένειας του υπαλλήλου αυτού, και
               
            
                  —
               
               
                  σκοπούσας την ικανοποίηση της ηθικής βλάβης που υπέστη ο αποθανών υπάλληλος, καθώς και την αποκατάσταση της υλικής ζημίας και την ικανοποίηση της ηθικής βλάβης που υπέστησαν οι προμνημονευθέντες τρίτοι.
               
            Οι κατά το άρθρο 23 του Οργανισμού του Δικαστηρίου της Ευρωπαϊκής Ένωσης ενδιαφερόμενοι και οι ενώπιον του Γενικού Δικαστηρίου της Ευρωπαϊκής Ένωσης διάδικοι καλούνται να καταθέσουν ενώπιον του Δικαστηρίου της Ευρωπαϊκής Ένωσης τις γραπτές παρατηρήσεις τους επί του ανωτέρω ζητήματος εντός μηνός από την κοινοποίηση της παρούσας αποφάσεως.